jkorsvik/nowiki_second_scrape_merged huggingface dataset:
Mount Columbia

Mount Columbia er det høyeste fjellet i Alberta, Canada med sine 3 747 moh. og ligger på grensen mellom Alberta og Britisk Columbia. Bare Mount Robson er høyere i den canadiske delen av Rocky Mountains. Høyeste punkt ligger i Jasper nasjonalpark. Fjellet er oppkalt etter Columbia River og fikk sitt navn i 1898 av J. Norman Collie. Elva er igjen oppkalt etter det amerikanske skipet «Columbia Rediviva» ført av kaptein Robert Gray, som var det første som passerte en farlig sandbanke og utforsket munningen av elva i 1792. Mount Columbia ble besteget første gang i 1902 av James Outram sammen med guiden Christian Kaufmann.


== Referanser ==


== Eksterne lenker ==
(en) Mount Columbia (Canada) – kategori av bilder, video eller lyd på Commons 
Mount Columbia på BC Geonames
Charles Friedek

Charles Michael Friedek (født 26. august 1971 i Gießen) er en tidligere tysk friidrettsutøver (tresteg). Han vant VM-gull under VM i 1999 i Sevilla samme året vant han også innendørs-VM. I 2002 vant han sølv under EM 2002 i München etter Christian Olsson.


== Referanser ==


== Eksterne lenker ==
(de) Charles Friedek – Munzinger Sportsarchiv 
(en) Charles Friedek – Olympics.com 
(en) Charles Friedek – Olympic.org 
(en) Charles Friedek – Olympedia 
(en) Charles Friedek – Sports-Reference (OL-resultater – arkivert) 
(en) Charles Friedek – World Athletics 
(en) Charles Friedek – Track and Field Statistics
Shavian

Shavian (også kjent som The Shaw Alphabet) er et fonetisk alfabet som er utarbeidet for det engelske språket med mål om å eliminere vanskelighetene ved konvensjonell staving. Alfabetet kan trolig også brukes på flere andre språk med tilsvarende fonemer (lyder). Alfabetet ble utformet av Kingsley Read, som ble plukket ut som en av fire vinnere av en konkurranse utlyst gjennom testamentet til den irske forfatteren George Bernard Shaw (derav navnet) og deretter gitt hovedansvaret for utformingen av det endelige resultatet. Etter å ha testet Shavian over flere år, publiserte Read i 1966 «Quikscript», en videreutvikling av Shavian, hvor flere av tegnene var utformet på et vis som gjorde dem lettere å kombinere.


== Bakgrunn ==
Shaw var frustrert over irregularitetene og vanskelighetene i engelsk rettskriving. Selv skrev han flere av sine tekster stenografisk, som stort sett er fonetisk basert. Han kjempet derfor for at det skulle utarbeides et alfabet som bedre kunne takle lydene i det engelske språket. At Shaw var språkinteressert kan sees av det som gjerne er hans mest berømte verk, Pygmalion, senere omskapt til musikalen My Fair Lady, med den språkelskende professor Higgins i en av hovedrollene. I testamentet satte han som krav at alfabetet skulle ha et én-til-én-forhold mellom tegn og lyder, og at det skulle være forskjellig fra det latinske alfabetet for å forhindre forvirring.


== Alfabetet ==
Som det latinske alfabetet skal shavian skrives over tre felt, og bokstaver er derfor enten «korte» (kun i det midterste feltet), «høye» (i det midterste og øverste feltet), eller «dype» (går over det midterste og nedre feltet). «Høye» og «dype» bokstaver er alltid konsonanter og opptrer i par: den «høye» bokstaven er alltid ustemt (med unntak av «yea» og «hung»), mens dens «dype» motpart alltid er stemt. De korte bokstavene er vokaler eller nasaler. I motsetning til latinsk skrift har ikke shavinan noen forskjell mellom majuskler og minuskler (såkalte «store» og «små» bokstaver). For å indikere egennavn brukes en «navneprikk» (·) før navnet. Ellers er shavians tegnsetting lik den som brukes på engelsk. 


=== Alfabetets utseenede ===


== Eksterne lenker ==
Omniglot.com artikkel om Shavian
Yahoo! Group om Shavian Arkivert 11. mai 2011 hos Wayback Machine.
shavian.org
Yoelbi Quesada

Yoelbi Quesada (født 4. august 1973) er en tidligere cubansk friidrettsutøver (tresteg). 
I 1990 ble han nummer to i Junior-VM og to år senere i 1992 vant han Junior-VM. Som senior vant han sølv i innendørs-VM i 1995, og året etter bronse under OL 1996 i Atlanta. Hans største fremgang er VM-gullet fra 1997 i Aten da han slo regjerende verdensmester og v-rekord holder Jonathan Edwards. Etter seieren er hans største meritt en fjerdeplass fra  OL 2000 i Sydney.


== OL-medaljer ==
1996  Atlanta -  Bronse i friidrett, tresteg  Cuba


== Referanser ==


== Eksterne lenker ==
(de) Yoelbi Quesada – Munzinger Sportsarchiv 
(en) Yoelbi Quesada – Olympics.com 
(en) Yoelbi Quesada – Olympic.org 
(en) Yoelbi Quesada – Olympedia 
(en) Yoelbi Quesada – Sports-Reference (OL-resultater – arkivert) 
(en) Yoelbi Quesada – World Athletics 
(en) Yoelbi Quesada – Track and Field Statistics
Inesa Kravets

Inesa Mykolajivna Kravets (ukrainsk Інеса Миколаївна Кравець, født 5. oktober 1966 i Dnipropetrovsk) er en tidligere ukrainsk friidrettsutøver (lengde og tresteg). Kravets begynte sin karriere som lengdehopper og fikk i 1992 sin personlige rekord på 7,37 og vant en sølvmedalje samme år under OL 1992 i Barcelona. Senere var det som tresteghopper at hun fikk sine største suksesser som blant annet OL-gull og VM-gull samt mange ganger verdensrekord. Hennes personlige rekord er 15,50 fra VM i Göteborg 1995 som ennå er verdensrekorden.


== Referanser ==


== Eksterne lenker ==
(de) Inesa Kravets – Munzinger Sportsarchiv 
(en) Inesa Kravets – Olympics.com 
(en) Inesa Kravets – Olympic.org 
(en) Inesa Kravets – Olympedia 
(en) Inesa Kravets – Sports-Reference (OL-resultater – arkivert) 
(en) Inesa Kravets – World Athletics 
(en) Inesa Kravets – Track and Field Statistics
Mount Robson

Mount Robson er det høyeste fjellet i den kanadiske delen av Rocky Mountains. Mount Robsons høyeste topp er 3 959 meter over havet og ligger i Britisk Columbia. Det er Britisk Columbias nest høyeste fjell, det er bare Mount Fairweather med sine 4 663 meter som er høyere. 
Mount Robson fikk sitt navn i 1915 av Colin Robertson.


== Referanser ==


== Eksterne lenker ==
(en) Mount Robson – kategori av bilder, video eller lyd på Commons 
(en) Mount Robson – galleri av bilder, video eller lyd på Commons
Otto Baum

Otto Baum (født 1900 i Leonberg, død 1977 i Esslingen) var en tysk billedhogger. Han ble som ekspresjonist utstilt på nazistenes entartete kunst-utstilling i München 1937.Arbeidene hans finnes blant annet i Frankfurt am Main. Enkelte gallerier tilbyr fortsatt små arbeider av ham til en pris rundt 4 000 euro.


== Referanser ==
Saginaw

Saginaw er en by i delstaten Michigan i USA. Saginaw er hovedstad i Saginaw County. I 2000 hadde byen 61 799 innbyggere.


== Eksterne lenker ==
(en) Offisielt nettsted 
(en) Saginaw, Michigan – kategori av bilder, video eller lyd på Commons
Tommy Younger

Thomas «Tommy» Younger (født 10. april 1930 i Edinburgh, død 13. januar 1984) var en skotsk fotballkeeper.
Younger startet sin karriere i den skotske klubben Hibernian. Her var han med på to seiere i den øverste divisjonen i sesongene 1950/1951 og 1951/1952.
Han ble kjøpt til Liverpool av manager Phil Taylor for £9 000 i juni 1956. Han fikk sin debut i 2-3 tapet mot Huddersfield på hjemmebanen Anfield 18. august samme år.
Han ble værende i Liverpool til 1959 da han returnerte til Skottland for å spille for Falkirk. Her ble han kun en sesong før han ble hentet tilbake til England for å spille for Stoke. Også her ble han værende en sesong siden han signerte for Leeds i 1961. Han la opp etter kun en sesong i klubben.
Younger spilte 24 landskamper for Skottland. Blant disse to kamper i VM i Sverige i 1958.
Han ble senere trener i den canadiske klubben Toronto City. Senere ble han president i det skotske fotballforbundet.
Han døde 13. januar 1984, kun 53 år gammel.


== Statistikk ==


=== Kamper ===
1956-1959: Ligakamper – mål: 120 kamper – 0 mål
1956-1959: Totalt kamper – mål: 127 kamper – 0 mål


==== Stoke ====
1960-1961: Ligakamper – mål: 10 kamper – 0 mål


==== Leeds ====
1961-1962: Ligakamper – mål:37 kamper – 0 mål


==== Skottlands landslag ====
1955-1958: Kamper – mål: 24 kamper – 0 mål


=== Medaljer ===


==== Hibernian ====
1950/1951: Ligavinner 1. divisjon.
1951/1952: Ligavinner 1. divisjon.


== Se også ==
Statistikk om Liverpool FC.


== Referanser ==


== Eksterne lenker ==
(en) Tommy Younger – FIFA 
(en) Tommy Younger – Transfermarkt 
(en) Tommy Younger – national-football-teams.com 
(en) Tommy Younger – EU-Football.info 
(en) Tommy Younger – Skottlands fotballforbund 
(en) Tommy Younger – FBref 
(en) Profil på Liverpools offisielle hjemmeside
(en) Profil på LFChistory.net
Goring-on-Thames

Goring-on-Thames er en stor landsby og et verdslig sogn i distriktet South Oxfordshire i grevskapet Oxfordshire, England. Den ligger på nordsiden ved elven Themsen, i Goring Gap mellom Berkshire Downs og Chiltern Hills. Den ligger omkring 13 km nordvest for Reading og 25 km sør for Oxford. På den andre siden av elven ligger landsbyen Streatley i Berkshire. De to regnes ofte som tvillinglandsbyer. De er bundet sammen av broen Goring & Streatley Bridge, og har en felles sluse og demning, Goring Lock. De har også felles jernbanestasjon, Goring and Streatley stasjon, som betjener lokaltog mellom Reading og Oxford på Great Western Main Line. 
Som et verdslig sogn er det meste av området landbruk og skog i Goring Gap ved Chiltern Hills. Langs elvebredden er landsbyens boligområde med en hovedgate, noen få butikker, puber og restauranter. Sognekirken er dedikert Thomas Becket. Ved folketellingen i 2011 hadde landsbyen og sognet en befolkning på 4 022 innbyggere, noe som er meget for en landsby.


== Historie ==
Den anglikanske sognekirken er et normannisk bygg fra tidlig på 1100-tallet. Den er dedikert Thomas Becket, og har et midtskip som ble bygget i de første femti år etter hans død tidlig på 1200-tallet. Klokketårnet ble reist på 1400-tallet og har en ring med åtte klokker, og den eldste av disse er datert fra 1290. Lektorium er utskåret fra treverk  som er tatt fra HMS «Thunderer» (1783), et av krigsskipene fra lord Nelsons flåte ved Trafalgar.Et nonnekloster tilknyttet augustinerordenen ble bygget på slutten av 1100-tallet med sitt egen klosterkirke tilstøtende til sognekirken St. Thomas's. Nonneklosteret overlevde fra til slutten av 1500-tallet da det ble avviklet i forbindelse med prosessen oppløsningen av Englands klostre, og deretter revet. Fundamentene til klosterkirken, klostergangen, sakristiet og andre deler av klosterbygningene ble arkeologisk utgravd i 1892.Sommeren 1893 bodde forfatteren Oscar Wilde ved Ferry Cottage i Goring sammen med lord Alfred Douglas. Der begynte Wilde å skrive på sitt skuespill An Ideal Husband hvor det figurert en framtredende figur ved navn «lord Goring». Ferry Cottage ble senere hjem til den pensjonerte Arthur Harris, kommandant av det britiske flyvåpenets bombekommando under den andre verdenskrig. Han bodde der fra 1953 og til sin død i 1984.


== Referanser ==


== Litteratur ==
Page, William, red. (1907): Victoria County History: A History of the County of Oxford, 2, s. 103–104.
Sherwood, Jennifer; Pevsner, Nikolaus (1974): The Buildings of England: Oxfordshire. Harmondsworth: Penguin Books, ISBN 0-14-071045-0, s. 613–616.


== Eksterne lenker ==
(en) Goring-on-Thames – kategori av bilder, video eller lyd på Commons 
 Goring-on-Thames hos Wikivoyage
Visit Goring and Streatley
Goring and Streatley Amenity Association
Goring and District Twinning Association Arkivert 19. november 2021 hos Wayback Machine.
Goring Gap News
Willi Baumeister

Willi Baumeister (født 22. januar 1889, død 31. august 1955) var en tysk maler, scenograf og typograf/layoutdesigner.
Han var født i Stuttgart. Han ble utdannet til dekorasjonsmaler 1905 til 1907. Begynte å studere kunst ved kunstakademiet i byen, under lærere som Robert Pötzelberger, Josef Kerschensteiner og Adolf Hölzel, avbrutt av militærtjeneste.
Han giftet seg med malerinnen Margarete Oehm i 1926, og fikk et professorat ved en kommunal kunstskole i Frankfurt am Main i 1926. Denne stillingen ble han fratatt 31. mars 1933 av nazistene og han ble erklært degenerert som kunstner, fulgt opp ved at hans navn var på listen over entartete kunst i 1937. Beslaglisten hos Freie Universität Berlin omfatter 54 numre, derav flere grafiske blad fra kunstmapper hentet inn fra flere offentlige samlinger.Han gjenopptok virket som kunstner umiddelbart etter krigen, flyttet til Stuttgart i 1945, og virket som lærer ved akademiet der til sin død.
Som maler regnes han som betydningsfull. Han tok utgangspunkt i konstruktivismen og la inn sand og gips for å bygge opp billedflaten. Senere ble formene mere løse. De siste maleriene er preget av klare figurer i svart i midten, med fargerike i rike sjatteringer i utkanten.
Fikk utgitt en bok: Über das Unbekannte in der Kunst i 1947.
Han døde i Stuttgart i 1955.


== Referanser ==


== Eksterne lenker ==
(fr) Offisielt nettsted 
(en) Willi Baumeister – kategori av bilder, video eller lyd på Commons 
(en) Willi Baumeister – Olympedia 
(en) Willi Baumeister – Sports-Reference (OL-resultater – arkivert) 
Stuttgart Art museum (på tysk)
LEMO Biography(på tysk)
Baumeister and Stuttgart (på tysk)
Works at the Fine Arts Museums of San Francisco
Nikolaj Bulganin

Nikolaj Aleksandrovitsj Bulganin (russisk: Николай Александрович Булганин, født 30. maijul./ 11. juni 1895greg. i Nizjnij Novgorod, død 24. februar 1975 i Moskva) var en fremstående politiker i Sovjetunionen. Han var Sovjetunionens forsvarsminister (1953–1955) og Sovjetunionens statsminister (1955–1958). I tillegg var han statsminister i Den russiske sovjetiske føderative sosialistrepublikk mellom 1938 og 1940.


== Liv og virke ==


=== Bakgrunn ===
Nikolaj Bulganin var sønn av en kontorarbeider. Han ble medlem av kommunistpartiet i 1917 og tjenestegjorde i Bolsjevik-regimets politiske politi fra 1918 til 1922. Etter den russiske borgerkrigen ble han industrileder og arbeidet i elektrisitetsadministrasjonen fra 1922 til 1927 og i Moskvas elektrisitetsforsyning fra 1927 til 1931. 


=== Politiker ===
Fra 1931 til 1937 var han formann for den utøvende komite i Sovjet i byen Moskva.
I 1934 ble han valgt som kandidat til Sentralkomiteen, og som lojal stalinist ble han raskt forfremmet under Josef Stalins utrenskningsprosess i årene 1937–1938.
Den 22. juli 1937 ble han utnevnt til statsminister i den russiske sovjetrepublikken. Samme år ble han medlem av Sentralkomiteen, leder av Sovjetunionens statsbank og visestatsminister i Sovjetunionen.
Under andre verdenskrig var han generalløytnant i Den røde armé og var medlem av Sovjetunionens forsvarskomité. I 1944 ble han viseforsvarsminister og Stalins høyre hånd i Den røde armé. I 1946 ble han forsvarsminister og marskalk av Sovjetunionen. Han ble også en kandidat til politbyrået i kommunistpartiet og ble igjen visestatsminister i Sovjetunionen fra 1947 til 1950. I 1948 ble han fullt medlem av politbyrået.
I 1953 ble han utnevnt til forsvarsminister og allierte seg med Nikita Khrusjtsjov i dennes maktkamp med Georgij Malenkov. I februar 1955 etterfulgte han Malenkov som Sovjetunionens statsminister. Han støttet Khrusjtsjovs program og anti-stalinisme og reiste sammen med Khrusjtsjov til India, Jugoslavia og Storbritannia.
I 1957 begynte Bulganin, i likhet med Vjatsjeslav Molotov, å sette spørsmålstegn ved Nikita Khrusjtsjovs liberale politikk. I juni 1957 mislyktes de konservative kreftene i å fjerne Khrusjtsjov fra makten, og som følge av dette ble Bulganin i mars 1958 avsatt som statsminister i Sovjetunionen.
Han gikk tilbake til stillingen som formann av Sovjetunionens Statsbank, men i september 1958 ble han fjernet fra Sentralkomiteen og fratatt tittelen som marskalk. Han ble forflyttet til byen Stavropol som formann av det regionale økonomiske råd og gikk av med pensjon i februar 1960.


== Referanser ==


== Eksterne lenker ==
(en) Nikolai Bulganin – kategori av bilder, video eller lyd på Commons 
(de) Verk av og om Nikolaj Bulganin i katalogen til det tyske nasjonalbiblioteket
Helgi Björnsson

Helgi Björnsson (født 1942 i Reykjavík) er en islandsk geofysiker og glasiolog. Han er kjent for arbeidet sitt med avrenning fra isbreer, og spesielt der isbreene er kombinert med geotermisk varme. Dette har blant annet resultert i forfatterskap av flere vitenskapelige artikler om jökulhlaup. Björnsson jobber som forsker ved Háskóli Íslands (Universitetet på Island).
I 1988 tok han doktorgrad ved Universitetet i Oslo med oppgaven «Hydrology of Ice Caps in Volcanic Regions». I perioden fra 1994 til 2004 var han professor II i glasiologi ved Universitetet i Oslo. I 2002 ble han æresdoktor ved Universitetet i Stockholm.


== Publikasjoner ==
Siden 1979 har Björnsson gitt ut en rekke vitenskapelige artikler i tidsskrifter som f.eks. Nature. Han har også skrevet kapitler i bøker og laget spesialkart.


== Kilder ==
http://wayback.vefsafn.is/wayback/20050303051741/www.hi.is/page/helgib
https://web.archive.org/web/20071102130123/http://www.raunvis.hi.is/~hb/


== Eksterne lenker ==
Personlig hjemmeside
Liste over publikasjonene til Helgi Björnsson
Nidaros Innebandyklubb

Nidaros Innebandyklubb (stiftet 22. april 1992) er en norsk innebandyklubb fra Trondheim, som spiller sine hjemmekamper i Munkvollhallen og Trondheim Spektrum.


== Kvinner ==
Nidaros A-lag for kvinner debuterte i eliteserien i innebandy for kvinner i 2006/07-sesongen med en 6.-plass.


== Menn ==
Nidaros A-lag for menn rykket i sitt niende forsøk opp til eliteserien i innebandy for menn foran 2009/10-sesongen.


== Referanser ==


== Eksterne lenker ==
Offisielt nettsted
Weiße Rose Stiftung

Weiße Rose Stiftung er en forening som arbeider for å fremme forskning på og formidling av Den hvite roses historie. Foreningen ble grunnlagt i 1987 i München av tidligere medlemmer av Den hvite rose og slektninger av flere av de av Den hvite roses medlemmer som ble henrettet i 1943.


== Eksterne lenker ==
Weiße Rose Stiftung
Jøkullaup

Jøkullaup (av isl. jökulhlaup) er en plutselig og ofte katastrofal flom fra en isbre. Opphavet til denne typen flom er enten at en dam som er demmet opp av en bre plutselig blir tappet, eller at et vulkanutbrudd under en bre raskt smelter store mengder is.
Dammer kan også bli demmet opp av endemorener eller andre forhold rundt breen. I forbindelse med vulkanutbrudd under isen vil det ofte smeltes en viss mengde vann som ikke kommer ut, og som dermed resulterer i et jøkullaup som kombinerer begge typene. De oppdemte dammene har flere muligheter til å komme seg forbi breen som demmer dem opp. Store flommer blir ofte skapt når en stor dam blir så tung at den klarer å løfte breen foran seg opp fra grunnen under. Da vil litt vann renne ut og smelte en kanal, som mer vann renner gjennom, helt til alt vannet renner ut på en gang gjennom en stor tunnel langs bunnen av isen.


== Referanser ==


== Eksterne lenker ==
(en) Jökulhlaup – kategori av bilder, video eller lyd på Commons
Ulmer DenkStätte Weiße Rose

Ulmer DenkStätte Weiße Rose (DenkStätte=tenkested, ordspill på Gedenkstätte, minnesmerke)
er en permanent utstilling i Ulm og en vandreutstilling som tar for seg både medlemmer av Den hvite rose og andre ungdommer som deltok i antinazistisk arbeid.
Utstillingen ble åpnet i 2000 og oppstod etter initiativ fra Franz J. Müller, æresformann for Weiße Rose Stiftung, og som et samarbeid mellom Weiße Rose Stiftung, folkehøyskolen i Ulm og den tyske folkehøyskoleforeningen, og med støtte fra Robert-Bosch-Stiftung.


== Personer som er portrettert i utstillingen ==
Ernst Röder, Wilhelm Burkert, Gerhard Staib, Karl Schneider (Ulm), Richard Wolf (Ulm)
Erika Schmid
Otl Aicher, Willi Habermann, Frido Kotz, Alois Schnorr
Sophie Scholl
Hans Scholl
Franz J. Müller, Hans Hirzel, Susanne Hirzel, Heiner Guter
Heinz Brenner
Reinhold Settele, Heinz Feuchter, Fritz Bauknecht
Hans Lebrecht
Jonathan Stark, Konrad Seibold
Roman Sobkowiak
Esther Loewy
Heinz und Walter Weglein
Ernst BauerFølgende medlemmer av Den hvite rose blir ikke portrettert i utstillingen i Ulm, men i Münchner DenkStätte der Weißen Rose, ettersom de ikke kom fra Ulm:

Alexander Schmorell
Christoph Probst
Willi Graf
Prof. Dr. Kurt Huber


== Eksterne lenker ==
Ulmer DenkStätte
Mikhail Jasnov

Mikhail Aleksejevitsj Jasnov (russisk: Михаил Алексеевич Яснов, født 23. maijul./ 5. juni 1906greg., død 1991) var en politiker i Sovjetunionen. Mellom 1960 og 1957 var han statsminister i den Russiske SFSR. Fra 1957 til 1966 var han visestatsminister i den Russiske SFSR. Mellom 1966 og 1967 var han Formann av 
Det øverste sovjets presidium i den Russiske SFSR.
I årene 1950–1954 var han formann av Unionsrådet, det høyeste kammer i Det øverste Sovjet.
Han ble utnevnt til Helt av det sosialistiske arbeid i 1976.


== Eksterne lenker ==
Artikkel i den Store Sovjetiske Encyclopedia
Arnie Robinson

Clarence Earl «Arnie» Robinson jr. (født 7. april 1948 i San Diego i California, død 2020) var en amerikansk lengdehopper.
I OL 1972 i München hoppet Arnie Robinson 8,03 meter, og tok dermed bronsemedaljen, slått av landsmannen Randy Williams og tyskeren Hans Baumgartner.
I OL 1976 i Montréal tok han gull med 8,35, foran Randy Williams på sølvplassen.
Han vant gull i lengdehopp under de Panamerikanske leker 1971.


== OL-medaljer ==
 1976  Montréal -  Gull i friidrett, lengdehopp menn  USA
 1972  München -  Bronse i friidrett, lengdehopp menn  USA


== Referanser ==


== Eksterne lenker ==
(de) Arnie Robinson – Munzinger Sportsarchiv 
(en) Arnie Robinson – Olympics.com 
(en) Arnie Robinson – Olympic.org 
(en) Arnie Robinson – Olympedia 
(en) Arnie Robinson – Sports-Reference (OL-resultater – arkivert) 
(en) Arnie Robinson – World Athletics 
(en) Arnie Robinson – National Track & Field Hall of Fame 
(en) Arnie Robinson – Track and Field Statistics
Thomas Tveter

Bjørn Thomas Tveter (født 31. august 1972) er en norsk billedkunstner.
Tveter er utdannet med hovedfag i maleri fra Statens håndverks- og kunstindustriskole. Han har deltatt på flere kollektivutstillinger, særlig Høstutstillingen. Hans verk er innkjøpt av blant andre Helsebygg Midt-Norge og private samlere.
Tveter er medlem av Landsforeningen Norske Malere.


== Eksterne lenker ==
Tveters hjemmeside
Thomas Tveter i LNM Arkiv
Felix Baumgartner

Felix Baumgartner (født 20. april 1969) er en østerriksk fallskjermhopper og basehopper. Han er kjent for de mange farlige stunts han har utført i løpet av karrieren. Han ble verdenskjent da han i 2012 gjennomførte verdens høyeste fallskjermhopp. Rekorden ble i oktober 2014 slått av Alan Eustace.
Baumgartner lyktes i sitt prosjekt Red Bull Stratos, hvor han hoppet til Jorden fra en heliumballong i stratosfæren fra 38 969 meters høyde over New Mexico den 14. oktober 2012 og slettet dermed Joseph Kittingers 52 år gamle rekord. På det meste hadde han en hastighet på 1 357,6 km/t.


== Referanser ==


== Eksterne lenker ==
(en) Offisielt nettsted 
(en) Felix Baumgartner – kategori av bilder, video eller lyd på Commons 
(en) Felix Baumgartner på Internet Movie Database 
(en) Felix Baumgartner hos The Movie Database 
(en) Felix Baumgartner – BoxRec 
(en) Felix Baumgartner – Driver Database 
(en) Felix Baumgartner – eWRC-results.com 
(en) Felix Baumgartner på Twitter
Glenn Hardin

Glenn Foster Hardin (født 1. juli 1910 i Derma, Mississippi, død 6. mars 1975) var en amerikansk friidrettsutøver, som var blant verdenseliten på 400 meter hekk i 1930-årene. I løpet av karrieren satte han tre verdensrekorder og vant to olympiske medaljer.


== Meritter ==


=== Verdensrekorder ===
52,0 – 1. august 1932 i Los Angeles
51,8 – 30. juni 1934 i Milwaukee
50,6 – 26. juli 1934 i Stockholm. Denne rekorden stod i hele 19 år.


=== OL-medaljer ===
1936  Berlin -  Gull i friidrett, 400 meter hekk  USA
1932  Los Angeles -  Sølv i friidrett, 400 meter hekk  USA


== Eksterne lenker ==
(en) Glenn Hardin – Olympics.com 
(en) Glenn Hardin – Olympic.org 
(en) Glenn Hardin – Olympedia 
(en) Glenn Hardin – Sports-Reference (OL-resultater – arkivert) 
(en) Glenn Hardin – databaseOlympics.com (arkivert) 
(en) Glenn Hardin – National Track & Field Hall of Fame 
(en) Glenn Hardin – Track and Field Statistics